L 89/44 Jurnalul Oficial al Uniunii Europene 25.3.2014 DECIZII DECIZIA CONSILIULUI din 3 martie 2014 de autorizare a statelor membre să ratifice, în interesul Uniunii Europene, Tratatul privind comerțul cu arme (2014/165|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 114 şi articolul 207 alineatul (3), coroborat cu articolul 218 alineatul (6) litera (a) punctul (v), având în vedere propunerea Comisiei Europene, având în vedere aprobarea Parlamentului European, întrucât: (1) La 11 martie 2013 Consiliul a autorizat Comisia să negocieze Tratatul privind comerțul cu arme („TCA”), în cadrul Organizaţiei Naţiunilor Unite, în ceea ce priveşte acele aspecte care intră în sfera de competență exclusivă a Uniunii. La 2 aprilie 2013 Adunarea Generală a Organizației Naţiunilor Unite a adoptat textul TCA. De asemenea, Adunarea Generală a solicitat Secretariatului General, în calitate de depozitar al TCA, să îl deschidă spre semnare la 3 iunie 2013 şi a îndemnat toate statele membre să ia în considerare semnarea şi, ulterior, în conformitate cu procedurile lor constituționale respective, să devină părţi la TCA cât mai devreme cu putință. Obiectivul TCA constă în instituirea de standarde inter- naționale comune la cel mai înalt nivel posibil pentru reglementarea sau îmbunătățirea reglementării comerţului internațional cu arme convenţionale şi în prevenirea şi eradicarea comerțului ilicit cu arme convenţionale, precum și în prevenirea deturnării acestora. Statele membre şi-au exprimat satisfacția cu privire la rezultatele negocierilor și dorința de a trece de urgență la semnarea şi ratificarea TCA. Unele dintre dispozițiile TCA intră în sfera de competență exclusivă a Uniunii întrucât se află sub incidența politicii comerciale comune sau afectează normele pieței interne referitoare la transferul de arme convenționale și de explozivi. Uniunea Europeană nu poate semna şi ratifica TCA, întrucât doar statele pot fi părți la acesta. La 27 mai 2013, Consiliul a adoptat Decizia 2013/269/PESC de autorizare a statelor membre să semneze, în interesul Uniunii Europene, Tratatul privind comerțul cu arme (!). Prin urmare, în conformitate cu articolul 2 alineatul (1) din Tratatul privind Funcţionarea Uniunii Europene, în ceea ce priveşte acele aspecte care intră în sfera de competență exclusivă a Uniunii, Consiliul ar trebui să autorizeze statele membre să ratifice TCA, în interesul Uniunii, ADOPTĂ PREZENTA DECIZIE: Articolul 1 În ceea ce privește acele aspecte care intră în sfera de competență exclusivă a Uniunii, statele membre sunt autorizate prin prezenta să ratifice, în interesul Uniunii, Tratatul privind comerţul cu arme. Articolul 2 Prezenta decizie se adresează statelor membre. Adoptată la Bruxelles, 3 martie 2014. Pentru Consiliu Președintele I. MICHELAKIS () JO L 155, 7.6.2013, p. 3.